SEKCIA VLÁDNEJ LEGISLATÍVY
ÚRADU VLÁDY SLOVENSKEJ REPUBLIKY

							                Na rokovanie vlády SR
							                dňa 28. mája 2003
							                K materiálu č. 3592/2003
							                K bodu č. 15

S T A N O V I S K O

k návrhu zákona, ktorým sa mení a dopĺňa zákon č. 239/2001 Z.z. o spotrebnej dani z minerálnych olejov v znení neskorších predpisov a o zmene a doplnení niektorých ďalších zákonov

I.

Návrh zákona, ktorým sa mení a dopĺňa zákon č. 239/2001 Z.z. o spotrebnej dani z minerálnych olejov v znení neskorších predpisov a o zmene a doplnení niektorých ďalších zákonov predkladá na rokovanie vlády Slovenskej republiky minister financií Ivan Mikloš ako iniciatívny návrh.

II.

Predmetný návrh bol podľa predkladateľa vypracovaný v nadväznosti na Programové vyhlásenie vlády SR a v súlade s Koncepciou daňovej reformy v rokoch 2004 – 2006.
Z vyhodnotenia medzirezortného pripomienkového konania vyplýva, že k návrhu boli uplatnené zásadné  pripomienky, ktoré neboli akceptované. Na rokovanie vlády Slovenskej republiky sa teda návrh predkladá s rozpormi.
	Spolu s týmto návrhom sa na rokovanie vlády SR predkladá aj návrh na skrátené legislatívne konanie o tomto návrhu zákona.

III.

	Predmetný návrh bol predmetom rokovania Legislatívnej rady vlády Slovenskej republiky 27. mája 2003. Návrh bol prerokovaný a posúdený s tým, že legislatívna rada odporučila vláde Slovenskej republiky návrh schváliť s týmito pripomienkami:

K celému návrhu:
- návrh je potrebné rozdeliť a po schválení vládou Slovenskej republiky predložiť do Národnej rady Slovenskej republiky ako štyri samostatné, priame novely predmetných zákonov.

K čl. I.
K bodom 3 a 4:
- tieto body je potrebné vypustiť. 

K bodu 5:
- slovo „uvedených“ nahradiť slovom  „ustanovených“.

K čl. II:
K bodu 4:
- vzhľadom na to, že sadzba dane je jednotná vypustiť slovo „príslušnej“;
- za slovo „alkoholu“ vložiť slová „v pive“ (rovnako aj v bode 5).

K čl. IV:
K bodu 5:
- oslobodenie od dane viazať (vzhľadom na definíciu vinára) na víno, ktoré je použité pre vlastnú spotrebu, teda vypustiť časť ustanovenia o rodinných príslušníkoch a hosťoch.

K bodu 7:
- lehotu „nasledujúci pracovný deň“ nahradiť lehotou "bezodkladne“ a v tejto lehote uložiť aj povinnosť zaplatiť daň podľa bodu 8.

K bodu 11:
- slová „predal a“ nahradiť slovami „, ktorému vznikla daňová povinnosť [§ 8 písm. h)] si“.

Bratislava 27. mája 2003
Vypracoval: Marek Kaľavský

							            
	             Štefan G r m a n
		  						              generálny riaditeľ
	       							        sekcie vládnej legislatívy